
ประกาศองค์การบริหารส่วนตำบลสายตะกู
เรื่อง  มาตรการใช้ดุลยพินิจและอำนาจหน้าที่ให้เป็นไปตามหลักการบริหารกิจการบ้านเมืองที่ดี
---------------------------------------
 
 ตามพระราชบัญญัติราชบัญญัติสภาตำบลและองค์การบริหารส่วนตำบล พ.ศ. 2535 แก้ไขเพิ่มเติมจนถึงปัจจุบัน และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และมีหน้าที่ตามที่กฎหมายอื่นกำหนดไว้  ซึ่งในการปฏิบัติหน้าที่บริหารกิจการขององค์การบริหารส่วนตำบลสายตะกู ควบคุม  ดูแลพนักงานองค์การบริหารส่วนตำบล  ลูกจ้างประจำตลอดจนพนักงานจ้าง  ฝ่ายบริหาร  โดยนายกองค์การบริหารส่วนตำบลสายตะกู เป็นผู้กำหนดนโยบายการปฏิบัติงานให้เป็นไปตามกฎหมาย  ระเบียบ  ข้อบังคับ และมีปลัดองค์การบริหารส่วนตำบลสายตะกู เป็นผู้บังคับบัญชาข้าราชการ  มีอำนาจในการสั่ง  อนุญาต  อนุมัติ เพื่อปฏิบัติงานภายในหน่วยงาน  แต่ในการปฏิบัติหน้าที่ของฝ่ายบริหารด้านการที่อำนาจทางปกครอง โดยเฉพาะในส่วนที่กฎหมายกำหนดให้เป็นการใช้ดุลยพินิจของผู้มีอำนาจ  ในการตัดสินใจอนุญาต  อนุมัติหรือมีคำสั่งในเรื่องนั้น  อย่างรอบคอบ มีขอบเขตและมีเหตุผลสนับสนุนการใช้ดุลยพินิจอย่างเพียงพอ

ดังนั้น  เพื่อให้เกิดความโปร่งใสในการใช้ดุลยพินิจในการสั่ง  อนุญาต  อนุมัติ  ในภารกิจขององค์การบริหารงานส่วนตำบลสายตะกู  เป็นไปตามหลักธรรมภิบาล  จึงได้กำหนดมาตรการการใช้ดุลยพินิจของฝ่ายบริหารไว้ ดังนี้

1. การใช้ดุลยพินิจของฝ่ายบริหาร  ต้องเป็นไปตามที่กฎหมายบัญญัติให้กระทำการอย่างใดอย่างหนึ่งอย่างโดยอิสระ
2. ขั้นตอนการใช้ดุลยพินิจต้องประกอบเหตุผล  ดังนี้
2.1 ขั้นตอนแรก ข้อเท็จจริงอันเป็นสาระสำคัญ  ซึ่งการวินิจฉัยข้อเท็จจริงนั้น  ต้องตรวจสอบข้อเท็จจริงที่เกิดขึ้น  จากพยานหลักฐานที่มีอยู่เพียงพอต่อการพิสูจน์ข้อเท็จจริงว่าเกิดขึ้นได้อย่างไร
2.2 ขั้นตอนที่สอง ข้อกฎหมายที่อ้างอิงประกอบข้อเท็จจริงตาม (2.1) ที่เกี่ยวข้องและเป็นสาระสำคัญ
2.3 ขั้นตอนที่สาม  ข้อพิจารณาและข้อสนับสนุน  ซึ่งผุ้ใช้ดุลยพินิจจะต้องพิจารณาตัดสินใจว่ากฎหมายได้กำหนดให้ดุลยพินิจได้เพียงประการเดียว  หรือหลายประการ  ซึ่งสามารถตัดสินใจใช้อำนาจ  หรือไม่ก็ได้หรือจะเลือกกระทำการอย่างใดอย่างหนึ่งก็ได้ตามกฎหมายที่กำหนด


จึงประกาศมาให้ทราบโดยทั่วกัน 

ประกาศ  ณ  วันที่  7   เดือน พฤศจิกายน พ.ศ. 2561
     
(นายธเรศ   ศรีประดู่)

                 นายกองค์การบริหารส่วนตำบลสายตะกู
